CELEX: 32010D0271
Language: sl
Date: 2010-05-11 00:00:00
Title: 2010/271/: Sklep Komisije z dne 11. maja 2010 o spremembi Priloge II k Odločbi 2008/185/ES glede vključitve Irske na seznam regij, na katerih se izvaja odobreni nacionalni program nadzora za bolezen Aujeszkega (notificirano pod dokumentarno številko C(2010) 2983) (Besedilo velja za EGP)

12.5.2010   
            
            
               SL
            
            
               Uradni list Evropske unije
            
            
               L 118/63
            
         SKLEP KOMISIJE
   z dne 11. maja 2010
   o spremembi Priloge II k Odločbi 2008/185/ES glede vključitve Irske na seznam regij, na katerih se izvaja odobreni nacionalni program nadzora za bolezen Aujeszkega
   (notificirano pod dokumentarno številko C(2010) 2983)
   (Besedilo velja za EGP)
   (2010/271/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči (1) znotraj Skupnosti, ter zlasti člena 9(2) Direktive,
   ob upoštevanju naslednjega:
   
               (1)
            
            
               Direktiva 64/432/EGS določa pravila, ki se uporabljajo v trgovini z govedom in prašiči znotraj Skupnosti. Člen 9 navedene direktive določa merila za odobritev obveznih nacionalnih programov nadzora za nekatere nalezljive bolezni, vključno z boleznijo Aujeszkega.
            
         
               (2)
            
            
               Odločba Komisije 2008/185/ES z dne 21. februarja 2008 o dodatnih jamstvih za trgovino s prašiči v Skupnosti glede bolezni Aujeszkega in o merilih za zagotavljanje podatkov o tej bolezni (2) določa dodatna jamstva za premike prašičev med državami članicami. Ta jamstva so povezana z razvrstitvijo držav članic glede na njihov status bolezni.
            
         
               (3)
            
            
               Priloga II k Odločbi 2008/185/ES navaja države članice ali njihove regije, v katerih se izvajajo odobreni nacionalni programi nadzora za bolezen Aujeszkega.
            
         
               (4)
            
            
               Irska je Komisiji predložila dokazno dokumentacijo za status bolezni Aujeszkega v navedeni državi članici. Nacionalni programi nadzora za bolezen Aujeszkega se na Irskem izvajajo že več let.
            
         
               (5)
            
            
               Komisija je preučila dokumentacijo, ki jo je predložila Irska, in ugotovila, da nacionalni program nadzora v navedeni državi članici izpolnjuje merila iz člena 9(1) Direktive 64/432/EGS. Irsko je zato treba vključiti v seznam iz Priloge II k Odločbi 2008/185/ES.
            
         
               (6)
            
            
               Zaradi jasnosti je treba narediti določene manjše spremembe vnosa za Španijo v seznamu Priloge II k Odločbi 2008/185/ES.
            
         
               (7)
            
            
               Prilogo II k Odločbi 2008/185/ES je zato treba ustrezno spremeniti.
            
         
               (8)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Priloga II k Odločbi 2008/185/ES se nadomesti z besedilom v Prilogi k temu sklepu.
   Člen 2
   Ta sklep je naslovljen na države članice.
   
      V Bruslju, 11. maja 2010
      
         
            Za Komisijo
         
         John DALLI
         
            Član Komisije
         
      
   
   
      (1)  UL 121, 29.7.1964, str. 1977/64.
   
      (2)  UL L 59, 4.3.2008, str. 19.
   
      PRILOGA
      
         
            „PRILOGA II
            
               Države članice ali njihove regije, v katerih se izvajajo odobreni nacionalni programi nadzora za bolezen Aujeszkega
            
            
                        Oznaka ISO
                     
                     
                        Država članica
                     
                     
                        Regije
                     
                  
                        BE
                     
                     
                        Belgija
                     
                     
                        Vse regije
                     
                  
                        ES
                     
                     
                        Španija
                     
                     
                        Ozemlje avtonomnih pokrajin Galicija, País Vasco, Asturija, Kantabrija, Navara, La Rioja
                        Ozemlje provinc León, Zamora, Palencija, Burgos, Valladolid in Ávila v avtonomni pokrajini Castilla y León
                        Ozemlje province Las Palmas v avtonomni pokrajini Kanarski otoki
                     
                  
                        HU
                     
                     
                        Madžarska
                     
                     
                        Vse regije
                     
                  
                        IE
                     
                     
                        Irska
                     
                     
                        Vse regije
                     
                  
                        IT
                     
                     
                        Italija
                     
                     
                        Pokrajina Bolzano
                     
                  
                        UK
                     
                     
                        Združeno kraljestvo
                     
                     
                        Vse regije na Severnem Irskem“